PMIndiaData/PMIndiaSum huggingface dataset:
അഡീഷണല്‍ സെക്രട്ടറിമാരും ജോയിന്റ് സെക്രട്ടറിമാരുമായി പ്രധാനമന്ത്രിയുടെ രണ്ടാം ആശയവിനിമയം

കേന്ദ്ര ഗവണ്‍മെന്റിന്റെ വിവിധ വകുപ്പുകളിലെ എണ്‍പതിലധികം അഡീഷണല്‍ സെക്രട്ടറിമാരും ജോയിന്റ് സെക്രട്ടറിമാരുമടങ്ങുന്ന ഒരു സംഘവുമായി പ്രധാനമന്ത്രി ശ്രീ. നരേന്ദ്ര മോദി വ്യാഴാഴ്ച ആശയവിനിമയം നടത്തി. ഇത്തരത്തിലുള്ള അഞ്ച് ആശയവിനിമയ പരിപാടികളില്‍ രണ്ടാമത്തേതായിരുന്നു ഇത്. കൂടിക്കാഴ്ചയില്‍, പ്രവൃത്തിയില്‍ അധിഷ്ഠിതമായ ഭരണം, ഭരണനിര്‍വ്വഹണത്തിലെ നവീനത, മാലിന്യ സംസ്‌കരണം, നദികളുടെയും പരിസ്ഥിതിയുടെയും മലിനീകരണം, വനവല്‍ക്കരണം, ശുചിത്വം, കാലാവസ്ഥാ വ്യതിയാനം, കാര്‍ഷിക രംഗത്തെ മൂല്യവര്‍ദ്ധന, വിദ്യാഭ്യാസവും നൈപുണ്യ വികസനവും എന്നിവയില്‍ ഉദ്യോഗസ്ഥര്‍ തങ്ങളുടെ അനുഭവങ്ങള്‍ പങ്കുവെച്ചു. ഉദ്യോഗസ്ഥരുടെ നിരീക്ഷണങ്ങളോട് പ്രതികരിക്കവെ, ഫയലുകളില്‍ മാത്രമായി സ്വയം ഒതുങ്ങരുതെന്നും കൈക്കൊണ്ട തീരുമാനങ്ങളുടെ ശരിയായ ഫലങ്ങള്‍ മനസ്സിലാക്കുന്നതിന് ജനങ്ങള്‍ക്കിടയിലേക്ക് ഇറങ്ങണമെന്നും പ്രധാനമന്ത്രി ആവശ്യപ്പെട്ടു. ഈയൊരവസരത്തില്‍ 2001 ലെ ഗുജറാത്ത് ഭൂകമ്പത്തിന് ശേഷമുള്ള പുനര്‍നിര്‍മ്മാണത്തില്‍ ഉദ്യോഗസഥരുടെ അനുഭവങ്ങള്‍ അദ്ദേഹം അനുസ്മരിച്ചു. ഉദ്യോഗസ്ഥര്‍ തങ്ങളുടെ ജോലിയെ വെറുമൊരു ബാധ്യതയായി മാത്രമായി കാണാതെ രാജ്യത്തെ ഭരണനിര്‍വ്വഹണത്തില്‍ ഗുണപരമായ മാറ്റം കൊണ്ടുവരുന്നതിനുള്ള അവസരമായി കാണണമെന്ന് പ്രധാനമന്ത്രി ആവശ്യപ്പെട്ടു. ഭരണനിര്‍വ്വഹണ പ്രക്രിയകള്‍ ലളിതമാക്കാന്‍ സാങ്കേതികവിദ്യ പ്രയോജനപ്പെടുത്താന്‍ അദ്ദേഹം ആവശ്യപ്പെട്ടു. രാജ്യത്ത് ഏറ്റവും പിന്നാക്കം നില്‍ക്കുന്ന 100 ജില്ലകളില്‍ ശ്രദ്ധയൂന്നാനും, അതു വഴി വിവിധ വികസന മാനദണ്ഡങ്ങളില്‍ ദേശീയ ശരാരിയിലേക്ക് അവയെ ഉയര്‍ത്തിക്കൊണ്ടുവരാനും പ്രധാനമന്ത്രി ഉദ്യോഗസ്ഥരോടാവശ്യപ്പെട്ടു.
ഇന്ത്യ, കസ്റ്റംസ് കണ്‍വെന്‍ഷന്‍ ഓണ്‍ ഇന്റര്‍നാഷണല്‍ ട്രാന്‍സ്‌പോര്‍ട്ട് ഓഫ് ഗുഡ്‌സ് അണ്ടര്‍ കവര്‍ ഓഫ് ടി.ഐ.ആര്‍. കാര്‍നെറ്റ്‌സി(ടി.ഐ.ആര്‍. കണ്‍വെന്‍ഷന്‍)ല്‍ ചേരുന്നതിനു മന്ത്രിസഭ അനുമതി നല്‍കി

ഇന്ത്യ അന്താരാഷ്ട്രതലത്തിലുള്ള സ്വതന്ത്രമായ ചരക്കുനീക്കത്തിനുള്ള ഉടമ്പടിയായ കസ്റ്റംസ് കണ്‍വെന്‍ഷന്‍ ഓണ്‍ ഇന്റര്‍നാഷണല്‍ ട്രാന്‍സ്‌പോര്‍ട്ട് ഓഫ് ഗുഡ്‌സ് അണ്ടര്‍ കവര്‍ ഓഫ് ടി.ഐ.ആര്‍. കാര്‍നെറ്റ്‌സി(ടി.ഐ.ആര്‍. കണ്‍വെന്‍ഷന്‍)ല്‍ ഒപ്പുവെക്കുന്നതിനും ഉടമ്പടി പ്രവൃത്തിപഥത്തില്‍ എത്തിക്കുന്നതിനുള്ള നടപടിക്രമങ്ങള്‍ പൂര്‍ത്തീകരിക്കുന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. കണ്‍വെന്‍ഷന്റെ ഭാഗമായ മറ്റു രാഷ്ട്രങ്ങളിലൂടെ റോഡ് ഉള്‍പ്പെടെ വിവിധ മാര്‍ഗങ്ങള്‍ വഴി, ചരക്കുനീക്കത്തിനുള്ള വേഗതയാര്‍ന്നതും എളുപ്പവും വിശ്വസനീയവുമായതും തടസ്സങ്ങളില്ലാത്തതുമായ സംവിധാനം ഇതിലൂടെ ഇന്ത്യയിലെ വ്യാപാരികള്‍ക്കു ലഭിക്കും. ഉടമ്പടിയില്‍ ചേരുന്നതോടെ ഇടയ്ക്കുള്ള അതിര്‍ത്തികളില്‍ ചരക്കു പരിശോധിക്കപ്പെടുന്നതും ചരക്കിനെ ആള്‍ക്കാര്‍ അനുഗമിക്കേണ്ടിവരുന്നതുമായ സ്ഥിതി മാറിക്കിട്ടും. രാജ്യാന്തര കസ്റ്റംസ് കേന്ദ്രങ്ങളില്‍ കസ്റ്റംസ് പരിശോധന നടത്താന്‍ സാധിക്കും. അതിര്‍ത്തികളിലെ പരിശോധനാകേന്ദ്രങ്ങളിലെ തിരക്കു സഹിക്കേണ്ടിവരില്ല. കണ്ടെയ്‌നറുകളുടെയോ കംപാര്‍ട്ടമെന്റുകളുടെയോ പുറത്തുള്ള സീല്‍ പരിശോധിച്ച് കടത്തിവിടാന്‍ സാധിക്കുമെന്നതിനാല്‍ അതിര്‍ത്തികളില്‍ കാത്തിരിക്കേണ്ടിവരുന്ന അവസ്ഥയ്ക്കു പരിഹാരമാകുകയും ചെയ്യും. ഇതു ചരക്കുകടത്തുചെലവു കുറച്ചുകൊണ്ടുവരാന്‍ സഹായകമാകുകയും വ്യാപാര, ഗതാഗത മേഖലകളിലെ മത്സരക്ഷമത വര്‍ധിപ്പിക്കുകയും ചെയ്യും. ഉടമ്പടി പ്രകാരം അംഗീകൃത ഗതാഗത ഏജന്‍സികളുടെ സേവനവും വാഹനങ്ങളും മാത്രമേ ചരക്കു കടത്തിന് ഉപയോഗിക്കാവൂ എന്നതിനാല്‍ സാധനങ്ങള്‍ വിതരണം ചെയ്യുന്ന ശൃംഖല സുരക്ഷിതമായിത്തീരും. ചരക്കുനീക്ക പാതയിലെ കസ്റ്റംസ് തീരുവയും നികുതിയും അടച്ചുകൊള്ളുമെന്ന ഉറപ്പ് ഉടമ്പടിയില്‍ ഉള്‍പ്പെടുത്തപ്പെട്ടിട്ടുള്ളതിനാല്‍ വഴിയില്‍ നികുതി അടയ്‌ക്കേണ്ടതായിവരില്ല. ഓരോ രാജ്യത്തിന്റെയും നിയമങ്ങള്‍ക്കനുസരിച്ചു സത്യവാങ്മൂലം നല്‍കേണ്ടിവരുന്ന സ്ഥിതിയും ഒഴിവായിക്കിട്ടും. രാജ്യാന്തര ‘ഉത്തര-ദക്ഷിണ ഗതാഗത ഇടനാഴി (ഐ.എന്‍.എസ്.ടി.സി. കോറിഡോര്‍) വഴി ചരക്കുനീക്കം സുഗമമാക്കാന്‍ ടി.ഐ.ആര്‍. ഉടമ്പടി സഹായകമാകുമെന്നതിനാല്‍ മധ്യേഷ്യന്‍ രാഷ്ടങ്ങളുമായും മറ്റു കോമണ്‍വെല്‍ത്ത് രാഷ്ട്രങ്ങളുമായുമുള്ള, വിശേഷിച്ച് ഇറാനിലെ ഛബഹര്‍ പോലുള്ള തുറമുഖങ്ങള്‍ ഉപയോഗപ്പെടുത്തിക്കൊണ്ടുള്ള, വ്യാപാരം സജീവമാക്കും. ഒരു രാജ്യാന്തര ഉടമ്പടിയുടെ ഭാഗമായി മാറുകയാണ് ഇന്ത്യ ചെയ്യുന്നത്. ഇത് ഇന്ത്യാ ഗവണ്‍മെന്റിന് ഒരു സാമ്പത്തിക ബാധ്യതയും വരുത്തിവെക്കുന്നില്ല.
പങ്കാളികളാകാൻ പ്രധാനമന്ത്രി വിദ്യാർത്ഥികളെയും രക്ഷിതാക്കളെയും അധ്യാപകരെയും ക്ഷണിക്കുന്നു

പരീക്ഷാ പേ ചർച്ച 2023 മായി ബന്ധപ്പെട്ട രസകരമായ പ്രവർത്തനങ്ങളിൽ പങ്കെടുക്കാൻ വിദ്യാർത്ഥികളെയും അവരുടെ രക്ഷിതാക്കളെയും അധ്യാപകരെയും പ്രധാനമന്ത്രി ശ്രീ നരേന്ദ്ര മോദി ക്ഷണിച്ചു. നമ്മുടെ വിദ്യാർത്ഥികൾക്ക് സമ്മർദ്ദരഹിതമായ അന്തരീക്ഷം സൃഷ്ടിക്കുന്നതിന് കൂട്ടായി പ്രവർത്തിക്കേണ്ടതിന്റെ ആവശ്യകത പ്രധാനമന്ത്രി ഊന്നിപ്പറഞ്ഞു. വിദ്യാഭ്യാസ മന്ത്രാലയത്തിന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു; “പരീക്ഷ പേ ചർച്ച 2023 മായി ബന്ധപ്പെട്ട ഈ രസകരമായ പ്രവർത്തനങ്ങളിൽ പങ്കെടുക്കാൻ എല്ലാ പരീക്ഷാ യോദ്ധാക്കളോടും അവരുടെ രക്ഷിതാക്കളോടും അധ്യാപകരോടും ഞാൻ അഭ്യർത്ഥിക്കുന്നു. നമ്മുടെ വിദ്യാർത്ഥികൾക്ക് സമ്മർദ്ദരഹിതമായ അന്തരീക്ഷം സൃഷ്ടിക്കുന്നതിനായി നമുക്ക് കൂട്ടായി പ്രവർത്തിക്കാം.
മുംബൈയിലും പരിസരങ്ങളിലും നിര്‍ത്താതെ മഴ പെയ്യുന്ന സാഹചര്യത്തെക്കുറിച്ചു പ്രധാനമന്ത്രി മഹാരാഷ്ട്ര മുഖ്യമന്ത്രിയുമായി സംസാരിച്ചു; കേന്ദ്ര ഗവണ്‍മെന്റിനു സാധ്യമായ എല്ലാ സഹായവും ഉറപ്പു നല്‍കി

മുംബൈയിലും പരിസരങ്ങളിലും നിര്‍ത്താതെ മഴ പെയ്യുന്ന സാഹചര്യത്തെക്കുറിച്ചു പ്രധാനമന്ത്രി ശ്രീ. നരേന്ദ്ര മോദി, മഹാരാഷ്ട്ര മുഖ്യമന്ത്രി ശ്രീ. ദേവേന്ദ്ര ഫഡ്‌നവിസുമായി ചര്‍ച്ച ചെയ്തു. സംസ്ഥാനത്തിന്റെ വിവിധ ഭാഗങ്ങളില്‍ തുടരുന്ന ശക്തമായ മഴ നിമിത്തമുള്ള ദുരിതങ്ങളെ നേരിടുന്നതിനായി മഹാരാഷ്ട്ര ഗവണ്‍മെന്റിനു സാധ്യമായ എല്ലാ സഹായവും കേന്ദ്ര ഗവണ്‍മെന്റ് നല്‍കുമെന്നു പ്രധാനമന്ത്രി ഉറപ്പുനല്‍കി. ‘മുംബൈയിലും പരിസരപ്രദേശങ്ങളിലും തുടര്‍ച്ചയായി മഴ തുടരുന്ന സാഹചര്യത്തെക്കുറിച്ചു മഹാരാഷ്ട്ര മുഖ്യമന്ത്രി ദേവേന്ദ്ര ഫഡ്‌നവിസുമായി സംസാരിച്ചു. സംസ്ഥാനത്തിന്റെ വിവിധ ഭാഗങ്ങളില്‍ തുടരുന്ന ശക്തമായ മഴ നിമിത്തമുള്ള ദുരിതങ്ങളെ നേരിടുന്നതിനായി മഹാരാഷ്ട്ര ഗവണ്‍മെന്റിനു സാധ്യമായ എല്ലാ സഹായവും കേന്ദ്ര ഗവണ്‍മെന്റ് നല്‍കും. ശക്തമായ മഴയെ നേരിടാന്‍ എല്ലാ സുരക്ഷാ മുന്‍കരുതലുകളും എടുക്കാന്‍ മുംബൈയിലെ ജനങ്ങളോട് ആഹ്വാനം ചെയ്യുന്നു’, പ്രധാനമന്ത്രി പറഞ്ഞു.
കൊറിയന്‍ യുദ്ധത്തിന്‍ എഴുപതാം വാര്‍ഷികത്തില്‍ പ്രധാനമന്ത്രി കൊറിയന്‍ പ്രസിഡന്റിനും ജനതയ്ക്കും ആശംസകള്‍ നേര്‍ന്നു

1950ല്‍ നടന്ന കൊറിയന്‍ യുദ്ധത്തിന്റെ 70ാം വാര്‍ഷിക വേളയില്‍ പ്രധാനമന്ത്രി ശ്രീ. നരേന്ദ്ര മോദി കൊറിയന്‍ ഉപദ്വീപില്‍ സമാധാനം ഉറപ്പിക്കുന്നതിനായി ജീവത്യാഗം ചെയ്ത ധീരഹൃദയര്‍ക്ക് ആദരാഞ്ജലി അര്‍പ്പിച്ചു. കൊറിയയിലെ സോളില്‍ നടന്ന അനുസ്മരണ ചടങ്ങില്‍ പ്രധാനമന്ത്രിയുെട വിഡിയോ സന്ദേശം പ്രദര്‍ശിപ്പിക്കപ്പെട്ടു. ആര്‍.ഒ.കെ. മിനിസ്ട്രി ഓഫ് പാട്രിയറ്റ്‌സ് ആന്‍ഡ് വെറ്ററന്‍ അഫയേഴ്‌സ് സംഘടിപ്പിച്ച ചടങ്ങില്‍ ആര്‍.ഒ.കെ. പ്രസിഡന്റ് ശ്രീ. മൂണ്‍ ജെയിന്‍ അധ്യക്ഷത വഹിച്ചു. യുദ്ധത്തിനായുള്ള ആര്‍.ഒ.കെയുടെ ശ്രമങ്ങള്‍ക്ക് ഇന്ത്യ നല്‍കിയ സംഭാവന അനുസ്മരിച്ച പ്രധാനമന്ത്രി, 60 പാരാ ഫീല്‍ഡ് ആശുപത്രിയെ കുറിച്ചു പരാമര്‍ശിച്ചു. കാര്യക്ഷമമായ സേവനത്തിലൂടെ ആശുപത്രി, യുദ്ധവേളയില്‍ സൈനികര്‍ക്കും സാധാരണക്കാര്‍ക്കും അവശ്യ വൈദ്യസഹായമൊരുക്കി. പുനര്‍നിര്‍മാണത്തിലെ വിജയത്തിനും കഠിനാധ്വാനത്തിനും യുദ്ധത്തിന്റെ ചാരത്തില്‍നിന്നു മഹത്തായ രാജ്യം കെട്ടിപ്പടുക്കുന്നതിനുള്ള നിശ്ചയദാര്‍ഢ്യത്തിനും പ്രധാനമന്ത്രി കൊറിയന്‍ ജനതയെ അഭിനന്ദിച്ചു. കൊറിയന്‍ ഉപഭൂഖണ്ഡത്തില്‍ സമാധാനവും സുസ്ഥിരതയും ഉറപ്പാക്കുന്നതിനുള്ള ആര്‍.ഒ.കെ. ഗവണ്‍മെന്റിന്റെ ശ്രമങ്ങളെയും അദ്ദേഹം അഭിനന്ദിച്ചു. പ്രസിഡന്റ് മൂണിനൊപ്പം ആര്‍.ഒ.കെ. ദേശീയ പ്രതിരോധ മന്ത്രി, മറ്റു ക്യാബിനറ്റ് മന്ത്രിമാര്‍, യുദ്ധകാലത്ത് ആര്‍.ഒ.കെയ്ക്കു സഹായം നല്‍കിയ രാജ്യങ്ങളുടെ അംബാസഡര്‍മാര്‍, കൊറിയയിലെ വിശിഷ്ട വ്യക്തികള്‍ എന്നിവരും ചടങ്ങില്‍ പങ്കെടുത്തു.
രാംനാഥ് ഗോയങ്ക പുരസ്ക്കാരങ്ങള്‍ പ്രധാനമന്ത്രി സമ്മാനിച്ചു.

പത്രപ്രവര്‍ത്തനത്തിലെ മികവിനുള്ള രാംനാഥ് ഗോയങ്ക അവാര്‍ഡുകള്‍ പ്രധാനമന്ത്രി ശ്രീ. നരേന്ദ്ര മോദി വിതരണം ചെയ്തു. സ്വാതന്ത്ര്യ സമരകാലത്ത് ആവിഷ്‌കാരത്തിനുള്ള അതിശക്തമായ മാധ്യമമായിരുന്നു പത്രങ്ങളെന്ന് പ്രധാനമന്ത്രി അഭിപ്രായപ്പെട്ടു. പത്രങ്ങളിലൂടെ എഴുതുകയും ആത്മാവിഷ്‌കാരം നടത്തുകയും ചെയ്തിരുന്നവരെ കൊളോണിയല്‍ ഭരണാധികാരികള്‍ക്ക് ഭയമായിരുന്നുവെന്നും അദ്ദേഹം കൂട്ടിച്ചേര്‍ത്തു. രാംനാഥ് ഗോയങ്കയെ പ്രകീര്‍ത്തിച്ച് കൊണ്ട് അടിയന്തരാവസ്ഥയെ വെല്ലുവിളിച്ച വളരെ ചുരുക്കം മാധ്യമപ്രവര്‍ത്തകര്‍ക്ക് നേതൃത്വം നല്‍കിയത് രാംനാഥ്ജി ആയിരുന്നുവെന്ന് പ്രധാനമന്ത്രി പറഞ്ഞു. സാങ്കേതികവിദ്യ മാധ്യമങ്ങള്‍‌ക്ക് വെല്ലുവിളി ഉയര്‍ത്തുന്നുവെന്ന് പറഞ്ഞ പ്രധാനമന്ത്രി മുമ്പൊക്കെ 24 മണിക്കൂര്‍കൊണ്ട് പ്രചരിച്ചിരുന്ന വാര്‍ത്തകള്‍ക്ക് ഇന്ന് അതിന് വെറും 24 സെക്കന്‍ഡ് മതിയെന്നും ചുണ്ടിക്കാട്ടി.
ഇന്ത്യന്‍ വിപ്ലവനേതാവ് ചന്ദ്രശേഖര്‍ ആസാദിന് ജന്മദിനത്തില്‍ പ്രധാനമന്ത്രിയുടെ അഭിവാദ്യം

ഇന്ത്യന്‍ വിപ്ലവനേതാവ് ചന്ദ്രശേഖര്‍ ആസാദിന് ജന്മദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അഭിവാദ്യമര്പ്പി ച്ചു. ‘വീര്യം കൊണ്ട് എത്രയോ ഇന്ത്യക്കാരുടെ ആദവ് ഏറ്റുവാങ്ങിയ ധൈര്യവാനായ ചന്ദ്രശേഖര്‍ ആസാദിന് അദ്ദേഹത്തിന്റെ ജന്മനാളില്‍ അഭിവാദ്യമര്പ്പി ക്കുന്നു’, പ്രധാനമന്ത്രി പറഞ്ഞു.
ജന്മവാര്‍ഷികത്തില്‍ ഡോ. ശ്യാമപ്രസാദ് മുഖര്‍ജിക്ക് പ്രധാനമന്ത്രി ആദരാഞ്ജലി അര്‍പ്പിച്ചു

ഡോ. ശ്യാമപ്രസാദ് മുഖര്‍ജിയുടെ ജന്മവാര്‍ഷികത്തില്‍ പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് ആദരാഞ്ജലി അര്‍പ്പിച്ചു. ‘ജന്മവാര്‍ഷികത്തില്‍ ഡോ. ശ്യാമപ്രസാദ് മുഖര്‍ജിക്ക് എന്റെ ആദരാഞ്ജലികള്‍. ഇന്ത്യയുടെ ചരിത്രത്തിന് അദ്ദേഹം നല്‍കിയ സംഭാവനകള്‍ നാം ആദരവോടെ സ്മരിക്കുന്നു’ -പ്രധാനമന്ത്രി പറഞ്ഞു.
ഇന്ത്യന്‍ വിദേശ കാര്യ വകുപ്പിലെ ഓഫീസ്സര്‍ ട്രെയിനിമാര്‍ പ്രധാനമന്ത്രിയെ സന്ദര്ശിളച്ചു.

ഇന്ത്യന്‍ വിദേശകാര്യ സര്വ്വീ സിലെ 2014, 2015 ബാച്ചുകളില്പ്പെിട്ട 64 ട്രെയിനി ഓഫീസര്ന്മാ്ര്‍ ന്യൂഡല്ഹി യില്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശി2ച്ചു. ഇന്ത്യയും പുറത്തുള്ള ലോകവുമായി അടുത്ത ബന്ധങ്ങള്‍ വളര്ത്താ നായി യത്‌നിക്കണമെന്ന് പ്രധാനമന്ത്രി യുവ ഓഫീസര്മാശരോട് ആഹ്വാനം ചെയ്തു. സഹകരണ ഫെഡറലിസത്തിന്റെ സത്ത ഉള്ക്കൊനണ്ട് കൊണ്ട് ഇന്ത്യന്‍ സംസ്ഥാനങ്ങളെ പുറം ലോകവുമായി ബന്ധിപ്പിച്ചും, ജനങ്ങള്‍ തമ്മിലുള്ള സാംസ്‌ക്കാരിക ബന്ധങ്ങള്‍ പരിപോഷിപ്പിച്ചും, വ്യാപാരം, നിക്ഷേപം, സാങ്കേതിക വിദ്യാ ബന്ധങ്ങള്‍ തുടങ്ങിയവ ശക്തിപ്പെടുത്തിയും, വിദേശ ഇന്ത്യക്കാരുടെ താത്പര്യങ്ങള്‍ പരിരക്ഷിക്കുന്നതില്‍ വര്ദ്ധിചച്ച ശ്രദ്ധ നല്കിളയും വേണം ഇത് സാധ്യമാക്കാനെന്ന് പ്രധാനമന്ത്രി പറഞ്ഞു.
ലോക് നായക്  ജയപ്രകാശ്  നാരായണന്റെ  ജന്മവാര്ഷിക വേളയിൽ  പ്രധാനമന്ത്രിയുടെ   ശ്രദ്ധാഞ്ജലി

ലോക് നായക് ജയപ്രകാശ് നാരായണന്റെ ജന്മവാര്ഷിക വേളയിൽ പ്രധാനമന്ത്രി ശ്രീ. നരേന്ദ്ര മോദി ശ്രദ്ധാഞ്ജലിയർപ്പിച്ചു. ” ജയപ്രകാശ് നാരായണന്റെ ജന്മ വാർഷികവേളയിൽ ഞാൻ അദ്ദേഹത്തെ വണങ്ങുന്നു. ഇന്ത്യയുടെ ജനാധിപത്യ മൂല്യങ്ങൾ സംരക്ഷിക്കുന്നതിൽ അദ്ദേഹത്തിന്റെ സംഭാവനകൾ അമൂല്യമാണ്, പ്രധാനമന്ത്രി പറഞ്ഞു. ”
മഹാത്മാ ഗാന്ധി പ്രവാസി സുരക്ഷ യോജന അവസാനിപ്പിക്കുന്നതിനു മന്ത്രിസഭയുടെ അനുമതി

ഇമിഗ്രേഷന്‍ പരിശോധന ആവശ്യമായ രാജ്യങ്ങളിലേക്ക് തൊഴില്‍ തേടി പോകുന്ന ഇമിഗ്രേഷന്‍ പരിശോധന ബാധകമായ തൊഴില്‍വിഭാഗങ്ങളില്‍ പെട്ടവരുടെ സാമൂഹിക സുരക്ഷാ സംബന്ധിയായ പ്രശ്‌നങ്ങള്‍ പരിഹരിക്കുന്നതിനായി 2012ല്‍ രൂപീകരിച്ച മഹാത്മാ ഗാന്ധി പ്രവാസി സുരക്ഷ യോജന(എം.ജി.പി.എസ്.വൈ.)യുടെ പ്രവര്‍ത്തനം അവസാനിപ്പിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. എം.ജി.പി.എസ്.വൈ. സേവനം ഉപയോഗപ്പെടുത്തുന്നവരുടെ എണ്ണം പരമാവധി കുറയുകയും ഒരു വര്‍ഷത്തിലേറെയായി ഒരാള്‍പോലും സേവനം തേടിയെത്തുകയും ചെയ്യാത്ത സാഹചര്യത്തിലാണു പദ്ധതി അവസാനിപ്പിക്കുന്നത്. അനാവശ്യ ഭരണച്ചെലവും രേഖകള്‍ സൂക്ഷിക്കുന്നതിനുള്ള ചെലവും കുറച്ചുകൊണ്ടുവരാന്‍ ഇതിലൂടെ സാധിക്കും.
പാര്‍ലമെന്റിന്റെ വര്‍ഷകാല സമ്മേളനത്തിന് മുന്നോടിയായി പ്രധാനമന്ത്രിയുടെ പ്രസ്താവന

രാജ്യത്തിന്റെ നിരവധി അടിയന്തര പ്രശ്‌നങ്ങള്‍ പാര്‍ലമെന്റിന്റെ വര്‍ഷകാല സമ്മേളനത്തില്‍ വിശദമായി ചര്‍ച്ച ചെയ്യേണ്ടതുണ്ട്. ചര്‍ച്ചകള്‍ എത്രത്തോളം ആഴത്തിലുള്ളതാകുന്നോ, മുതിര്‍ന്നവരും പരിചയ സമ്പന്നരുമായ സഭാംഗങ്ങളുടെ നിര്‍ദ്ദേശങ്ങള്‍ അത്രയും മെച്ചപ്പെട്ടതാകും. അതിന്റെ ഏറ്റവും പ്രയോജനം രാജ്യത്തിനുമായിരിക്കും. ഗുണമേന്മയുള്ള നിര്‍ദ്ദേശങ്ങള്‍ ഗവണ്‍മെന്റിന്റെ തീരുമാനങ്ങള്‍ക്കും നയങ്ങള്‍ക്കും നേട്ടമാകും. സുപ്രധാന ജോലികള്‍ ഏറ്റെടുക്കാന്‍ എല്ലാ രാഷ്ട്രീയ കക്ഷികളും സഭകളുടെ സമയം പരമാവധി പ്രയോജനപ്പെടുത്തുമെന്ന് ഞാന്‍ പ്രതീക്ഷിക്കുന്നു. ഏവരുടെയും പൂര്‍ണ്ണമായ സഹകരണത്തോടെ പാര്‍ലമെന്റ് നടപടികള്‍ പ്രചോദനകരമായി മാറിയാല്‍ അത് സംസ്ഥാന നിയമസഭകള്‍ക്കും ഒരു ഉദാഹരണമാകും. എല്ലാ രാഷ്ട്രീയ കക്ഷികളും അത് ചെയ്യുമെന്ന് ഞാന്‍ പ്രതീക്ഷിക്കുന്നു. നിരവധി തവണ ഞാന്‍ എന്റെ പ്രതീക്ഷകളും, അഭിലാഷങ്ങളും വ്യക്തമാക്കുകയും, അതിനായി യത്‌നിക്കുകയും ചെയ്തിട്ടുണ്ട്. ഇപ്പോഴും ഞാന്‍ ഒരിക്കല്‍ കൂടി നിങ്ങളുടെ മുമ്പോകെ സമര്‍പ്പിക്കുന്നു. അതിനായി നമുക്ക് വീണ്ടും പ്രയത്‌നിക്കുകയും അക്ഷീണ ശ്രമങ്ങള്‍ നടത്തുകയും ചെയ്യാം. ഏതെങ്കിലും രാഷ്ട്രീയ കക്ഷിയോ, അംഗമോ ആഗ്രഹിക്കുന്ന ഏത് വിഷയവും അംഗീകരിക്കാന്‍ ഗവണ്‍മെന്റ് സന്നദ്ധമാണ്. ഈ വര്‍ഷകാലത്തെ കനത്ത മഴ രാജ്യത്തിന്റെ ചില ഭാഗങ്ങളില്‍ ഗുരുതരമായ വെല്ലുവിളകള്‍ ഉയര്‍ത്തിയിട്ടുണ്ട്. അതേ സമയം രാജ്യത്തിന്റെ മറ്റ് ചില ഭാഗങ്ങളില്‍ മഴക്കുറവും ഉണ്ടായിട്ടുണ്ട്. ഇത്തരം വിഷയങ്ങള്‍ ചര്‍ച്ച ചെയ്യുന്നത് പ്രസക്തമാകുന്നുവെന്ന് ഞാന്‍ കരുതുന്നു. വളരെയധികം നന്ദി !
പ്രധാനമന്ത്രി സര്‍ദാര്‍ സരോവര്‍ അണക്കെട്ട് രാഷ്ട്രത്തിനു സമര്‍പ്പിക്കും, ഗുജറാത്തില്‍ രണ്ടു പൊതുയോഗങ്ങളില്‍ പ്രസംഗിക്കും

ഗുജറാത്തിലെ കെവാദിയയില്‍ സര്‍ദാര്‍ സരോവര്‍ അണക്കെട്ട് 2017 സെപ്റ്റംബര്‍ 17നു പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്‍പ്പിക്കും. അടുത്തിടെ അണക്കെട്ടിന്റെ ഉയരം 138.68 മീറ്ററായി ഉയര്‍ത്തുകയും ഉപയോഗയോഗ്യമായ സംഭരണശേഷി 4.73 മില്യണ്‍ ഏക്കര്‍ ഫീറ്റാ(എം.എ.എഫ്.)യി ഉയര്‍ത്തുകയും ചെയ്തിരുന്നു. പങ്കാളിത്തമുള്ള സംസ്ഥാനങ്ങളായ ഗുജറാത്ത്, രാജസ്ഥാന്‍, മധ്യപ്രദേശ്, മഹാരാഷ്ട്ര എന്നിവിടങ്ങളില്‍ ഇതു ഗുണം ചെയ്യും. ഗുജറാത്തില്‍ ജലദൗര്‍ലഭ്യം നേരിടുന്ന പ്രദേശങ്ങളിലേക്ക് വലിയ കനാലുകള്‍ വഴിയും പൈപ്പ്‌ലൈന്‍ ശൃംഖല വഴിയും നര്‍മദയിലെ വെള്ളമെത്തിക്കാന്‍ ഈ പദ്ധതി സഹായകമായിട്ടുണ്ട്. പദ്ധതിയില്‍നിന്നു പത്തു ലക്ഷത്തോളം കര്‍ഷകര്‍ക്കു കൃഷിക്കാവശ്യമായ വെള്ളവും വിവിധ ഗ്രാമങ്ങളിലും പട്ടണങ്ങളിലുമായി നാലു കോടി പേര്‍ക്കു കുടിവെള്ളവും ലഭ്യമാക്കാന്‍ സാധിക്കുമെന്നാണു പ്രതീക്ഷ. ജലമെത്തിക്കാന്‍ മനുഷ്യന്‍ നടത്തിയ ഏറ്റവും വലിയ ശ്രമങ്ങളിലൊന്നാണ് ഈ പദ്ധതി. നൂറു കോടി യൂണിറ്റ് ജലവൈദ്യുതി പ്രതിവര്‍ഷം ഉല്‍പാദിപ്പിക്കാന്‍ സാധിക്കും. ഇവിടെനിന്ന് സര്‍ദാര്‍ പട്ടേലിന്റെ സ്മാരകമായി സ്റ്റാച്യു ഓഫ് യൂണിറ്റിയും സ്മാരക കെട്ടിടവും നിര്‍മിച്ചുവരുന്ന സാധു ബെറ്റിലേക്കാണു പ്രധാനമന്ത്രി പോകുക. പദ്ധതിപ്രവര്‍ത്തനത്തിന്റെ പുരോഗതി സംബന്ധിച്ചു പ്രധാനമന്ത്രിക്കു മുന്നില്‍ വിശദീകരിക്കപ്പെടും. 182 മീറ്റര്‍ ഉയരമുള്ള പ്രതിമയും പ്രദര്‍ശന ഹാളും സ്മാരകപ്പൂന്തോപ്പും സന്ദര്‍ശക കേന്ദ്രവും ഉള്‍പ്പെടുന്നതാണു പദ്ധതി. നര്‍മദ മഹോത്സവത്തിന്റെ സമാപനച്ചടങ്ങില്‍ സംബന്ധിക്കുന്ന പ്രധാനമന്ത്രി ധാബോയില്‍ പൊതുയോഗത്തെ അഭിസംബോധന ചെയ്യും. ദേശീയ ഗോത്രവര്‍ഗ സ്വാതന്ത്ര്യസമര സേനാനി മ്യൂസിയത്തിന്റെ തറക്കല്ലിടല്‍ കര്‍മവും അദ്ദേഹം നിര്‍വഹിക്കും. അംറേലിയും പ്രധാനമന്ത്രി സന്ദര്‍ശിക്കും. എ.പി.എം.സിയുടെ പുതിയ മാര്‍ക്കറ്റ് യാഡിന്റെ ഉദ്ഘാടനം അദ്ദേഹം നിര്‍വഹിക്കും. തുടര്‍ന്ന് അമര്‍ ഡയറിയുടെ പുതിയ പ്ലാന്റുകളുടെ ഉദ്ഘാടനം നിര്‍വഹിക്കുകയും തേല്‍ ഉല്‍പാദന കേന്ദ്രത്തിനു തറക്കല്ലിടുകയും ചെയ്യും. സഹകാര്‍ സമ്മേളനത്തില്‍ പ്രസംഗിക്കുകയും ചെയ്യും.
വിവരസാങ്കേതിക വിദ്യാ മേഖലയിൽ ഇന്ത്യയും ദക്ഷിണാഫ്രിക്കയും തമ്മിലുള്ള ധാരണാപത്രം

വിവരസാങ്കേതിക വിദ്യാ മേഖലയിൽ ഉഭയകക്ഷി സഹകരണം പരിപോഷിക്കാൻ ഇന്ത്യയും ദക്ഷിണാഫ്രിക്കയും തമ്മിൽ 2016 ജൂലൈ 8 ന് ഒപ്പു വച്ച ധാരണാപത്രം സംബന്ധിച്ചു് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗത്തെ ധരിപ്പിച്ചു. വിവരസാങ്കേതിക വിദ്യാ മേഖലയിൽ സഹകരണം പരിപോഷിപ്പിക്കുന്നതിന് , ഇരു കക്ഷികളുടെയും സ്ഥാപനങ്ങൾ തമ്മിൽ സഹകരണം നടപ്പിലാക്കാൻ ഈ ധാരണാപത്രം സഹായിക്കും. രണ്ടു രാജ്യങ്ങളിലെയും സ്വകാര്യ സ്ഥാപനങ്ങൾ , ശേഷി നിര്മ്മാണ സ്ഥാപനങ്ങൾ , ഗവൺമെന്ററുകൾ മറ്റു പൊതു സംഘടനകൾ എന്നിവ തമ്മിൽ സജീവമായ കൊടുക്കൽ വാങ്ങലുകൾ , സഹകരണം എന്നിവയ്ക്കും ഇത് വഴിയൊരുക്കും.
ചാര്‍ട്ടേഡ് അക്കൗണ്ടന്റ് ഇന്‍സ്റ്റിറ്റിയൂഷനിലെ സഹകരണത്തിനായി ഇന്ത്യയും കാനഡയും തമ്മില്‍ ധാരണാപത്രം ഒപ്പുവയ്ക്കുന്നതിന് മന്ത്രിസഭയുടെ അനുമതി

'ഇന്‍സ്റ്റിറ്റ്യൂട്ട് ഓഫ് ചാര്‍േേട്ടഡ് അക്കൗണ്ടന്റ്‌സ് ഓഫ് ഇന്ത്യ'യും (ഐ.സി.എ.ഐ) 'ചാര്‍ട്ടേഡ് പ്രൊഫഷണല്‍ അക്കൗണ്ടന്റ്‌സ് ഓഫ് കാനഡ (സി.പി.എ കാനഡ)യും തമ്മില്‍ ധാരണാപത്രം ഒപ്പുവയ്ക്കന്നതിന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. വിശദാംശങ്ങള്‍: 2011ല്‍ ഒപ്പുവച്ച എം.ഒ.യു. മുന്‍കാലപ്രാബല്യ അംഗീകാരത്തിന്റെ അടിസ്ഥാനത്തിലാണ് ഐ.സി.എ.ഐ, ഇന്ത്യയും സി.പി.എ കാനഡയും തമ്മില്‍ ധാരണാപത്രം ഒപ്പുവയ്ക്കുവിവതിന് മന്ത്രിസഭ അനുമതി നല്‍കിയത്. നിര്‍ദ്ദിഷ്ട വ്യവസ്ഥയില്‍ അധിഷ്ഠിതമായി രണ്ടു സ്ഥാപനങ്ങളിലേയും അംഗങ്ങള്‍ക്ക് പരസ്പരപൂരകമായി അംഗത്വം നല്‍കുന്നത് ഈ ധാരണാപത്രം വിവക്ഷിക്കുന്നുണ്ട്.്‌നിര്‍വചനം, പഠനം, തുടക്കകാരായ ചാര്‍ട്ടേഡ് അക്കൗണ്ടന്റുമാരുടെയും പ്രൊഫഷണല്‍ ഗുണങ്ങളുടെയും വൈദഗ്ധ്യത്തിന്റെയും കാര്യശേഷിയുടെയും അവലോകനവും ഇത് ഉദ്ദേശിക്കുുണ്ട്. നേട്ടം: ഐ.സി.എ.ഐ അംഗങ്ങള്‍, വിദ്യാര്‍ഥികള്‍ അവരുടെ സ്ഥാപനങ്ങള്‍ എന്നിവയുടെ ഉത്തമതാല്‍പര്യത്തിനായി പരസ്പരം ഗുണമുള്ള ഒരു ബന്ധത്തിനായി ഒരുമിച്ച് പ്രവര്‍ത്തിക്കുകയെവിവതാണ് ഇതിന്റെ ലക്ഷ്യം. ഐ.സി.എ.ഐ അംഗങ്ങള്‍ക്ക് അവരുടെ പ്രൊഫഷണല്‍ വിജ്ഞാനമണ്ഡലം വികസിപ്പിക്കുന്നതിന് അവസരം ഒരുക്കുന്നതിനോടൊപ്പം ഐ.സി.എ.ഐ. പ്രാദേശികരാജ്യങ്ങളുടെ ബ്രാന്‍ഡ് നിര്‍മ്മാണം ശക്തിപ്പെടുത്തുന്ന ഒരു സ്ഥാപനമായി മാറുകയും ചെയ്യും. ഐ.സി.എ.ഐയും സി.പി.എ. കാനഡയുമായി ശക്തമായ ഒരു പ്രവര്‍ത്തനബന്ധം ഉണ്ടാക്കുതിന് ഈ ധാരണാപത്രം സഹായിക്കും. ഗുണഭോക്താക്കള്‍: ഇന്ത്യയിലെ കൂടുതല്‍ക്കൂടുതല്‍ യുവ ചാര്‍റ്റേഡ് അക്കൗണ്ടുമാരെ സി.പി.എ. കാനഡയുടെ പ്രൊഫഷണല്‍ പദവി അംഗീകാരം നേടുന്നതിന് ഈ ധാരണാപത്രം പ്രേരിപ്പിക്കും. അതിലൂടെ അവര്‍ക്ക് കാനഡയില്‍ കൂടുതല്‍ തൊഴില്‍ അവസരങ്ങള്‍ സൃഷ്ടിക്കുതിനും സഹായിക്കും. ഇന്ത്യയിലെ നിരവധി ചാര്‍ട്ടേഡ്ഡ് അക്കൗണ്ടന്റുമാര്‍ കനേഡിയന്‍ കമ്പനികളുടെ ഉന്നതതല സ്ഥാനം വഹിക്കുന്നുണ്ട്. സി.പി.എ. കാനഡ അംഗീകാരം കൂടി ലഭിക്കുന്നതോടെ കനേഡിയന്‍ കോര്‍പ്പറേറ്റുകള്‍ ഇന്ത്യന്‍ പ്രതിഭകളിലും അവരുടെ വൈദഗ്ധ്യത്തിലും കൂടുതല്‍ വിശ്വാസമര്‍പ്പിക്കുകയൂം കൂടുതല്‍ പ്രൊഫഷണലുകളെ സ്വീകരിക്കുകയും ചെയ്യും. നടപ്പാക്കല്‍ തന്ത്രയും ലക്ഷ്യങ്ങളും ഐ.സി.എ.ഐ അല്ലെങ്കില്‍ ഐ.സി.എ.ഐയോ കനേഡിയന്‍ പ്രവിശ്യ സി.പി.എ സ്ഥാപനങ്ങളോ നിര്‍ദ്ദേശിച്ചിട്ടുള്ള വിദ്യാഭ്യാസം, പരീക്ഷ, ആവശ്യത്തിനുള്ള പ്രായോഗിക പരിചയം എന്നിവയിലൂടെ ഏതെങ്കിലുമൊരു കനേഡിയന്‍ പ്രവിശ്യ സി.പ.എ. ഘടകത്തില്‍ നിന്നോ അംഗത്വം നേടിയിട്ടുള്ള നല്ല നിലവാരമുള്ള അംഗങ്ങള്‍ക്കാണ് ഈ ധാരണാപത്രം ബാധകമാകുന്നത്. മൂന്നാമത് കക്ഷിയുമായുള്ള മറ്റൊരു കരാര്‍ പ്രകാരം ഐ.സി.എ.ഐയില്‍ നിന്നോ അല്ലെങ്കില്‍ കനേഡിയന്‍ പ്രവിശ്യ സി.പി.എ. ഘടകങ്ങളില്‍ നിന്നോ അംഗത്വം നേടിയിട്ടുള്ളവര്‍ക്ക് ഈ ധാരണാപത്രം സ്വാഭാവികമായി ബാധകമാവില്ല. പശ്ചാത്തലം: ചാര്‍ട്ടേഡ് അക്കൗണ്ടന്‍സ് പ്രൊഫഷന്‍ ഇന്ത്യയില്‍ നിയന്ത്രിക്കുന്നതിന് ഇന്ത്യന്‍ പാര്‍ലമെന്റ് 1949ല്‍ പാസാക്കിയ ദി ചാര്‍ട്ടേഡ് അക്കൗണ്ട് ആക്ട് നിയമത്തിന്റെ അടിസ്ഥാനത്തില്‍ നിയമപരമായ ഒരു സംവിധാനമാണ് ഐ.സി.എ.ഐ. ഐക്യകനേഡിയന്‍ അക്കൗണ്ടിങ് പ്രൊഫഷനെ പിന്തുണയ്ക്കുതിനായി ആരംഭിച്ച സംവിധാനമാണ് 'സി.പി.എ കാനഡ'.
ശാസ്ത്ര സാങ്കേതിക സഹകരണത്തിന് ഇന്ത്യ-ഇന്തോനേഷ്യ ധാരണാപത്രം

ഇന്ത്യയും, ഇന്തോനേഷ്യയും തമ്മില്‍ ശാസ്ത്ര സാങ്കേതിക സഹകരണത്തിന് ഒപ്പ് വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. 2018 മേയില്‍ കേന്ദ്ര ശാസ്ത്ര സാങ്കേതിക ഭൗമശാസ്ത്ര മന്ത്രി ഡോ. ഹര്‍ഷ് വര്‍ദ്ധനും, ഇന്തോനേഷ്യയുടെ ഗവേഷണ, സാങ്കേതിക വിദ്യ, ഉന്നത വിദ്യാഭ്യാസ മന്ത്രി ശ്രീ. മുഹമ്മദ് നാസിറും ജാക്കര്‍ത്തയിലാണ് ധാരണാപത്രത്തില്‍ ഒപ്പ് വച്ചത്. ശാസ്ത്ര സാങ്കേതിക രംഗങ്ങളില്‍ പരസ്പര താല്‍പ്പര്യമുള്ള വിഷയങ്ങളില്‍ സഹകരിക്കുന്നതിനും അതുവഴി ഉഭയകക്ഷി ബന്ധങ്ങളില്‍ പുതിയൊരു അധ്യായം രചിക്കുന്നതുമാണ് ധാരണാപത്രം. ഇന്ത്യയിലെയും, ഇന്തോനേഷ്യയിലെയും ശാസ്ത്ര സ്ഥാപനങ്ങള്‍ ഗവേഷണ വികസന ലബോറട്ടറികള്‍, കമ്പനികള്‍ മുതലായവയിലെ ഗവേഷകര്‍ക്ക് ഇതിന്റെ പ്രയോജനം ലഭിക്കും. വിവര സാങ്കേതിക വിദ്യ, സമുദ്ര ശാസ്ത്രവും സാങ്കേതിക വിദ്യയും, ബയോ ടെക്‌നോളജി, കൃഷി, ബയോ മെഡിക്കല്‍ സയന്‍സ് എന്നിവ ഉള്‍പ്പെടെയുള്ള ലൈഫ് സയന്‍സസ്സ്, ഊര്‍ജ്ജ ഗവേഷണം, ജലസാങ്കേതികവിദ്യ, ജല പരിപാലനം, ബഹിരാകാശ ശാസ്ത്ര സാങ്കേതിക വിദ്യയും അവയുടെ ഉപയോഗവും, ജിയോ സ്‌പേഷ്യല്‍ ഇന്‍ഫര്‍മേഷന്‍, അപ്ലൈഡ് കെമിസ്ട്രി മുതലായ മേഖലകളിലായിരിക്കും സഹകരണം.
പണ്ഡിറ്റ് ജവഹര്‍ലാല്‍ നെഹ്‌റുവിന് അദ്ദേഹത്തിന്റെ ചരമ വാർഷികത്തിൽ പ്രധാനമന്ത്രി പ്രണാമം അര്‍പ്പിച്ചു

ഇന്ത്യയുടെ പ്രഥമ പ്രധാനമന്ത്രി പണ്ഡിറ്റ് ജവഹര്‍ലാല്‍ നെഹ്‌റുവിന് അദ്ദേഹത്തിന്റെ ചരമ വാര്‍ഷികത്തില്‍ പ്രധാനമന്ത്രി ശ്രീ. നരേന്ദ്ര മോദി പ്രണാമം അര്‍പ്പിച്ചു. ‘നമ്മുടെ പ്രഥമ പ്രധാനമന്ത്രി പണ്ഡിറ്റ് ജവഹര്‍ലാല്‍ നെഹ്‌റുവിന് അദ്ദേഹത്തിന്റെ ചരമ വാര്‍ഷികത്തില്‍ പ്രണാമം’, പ്രധാനമന്ത്രി പറഞ്ഞു.
പാരാലിമ്പിക് ഗെയിംസിൽ പുരുഷന്മാരുടെ ഹൈജമ്പ് ടി 47 ൽ വെള്ളി മെഡൽ നേടിയ നിഷാദ് കുമാറിനെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ പുരുഷന്മാരുടെ ഹൈജമ്പ് ടി 47 ൽ വെള്ളി മെഡൽ നേടിയ നിഷാദ് കുമാറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ടോക്കിയോയിൽ നിന്ന് കൂടുതൽ സന്തോഷകരമായ വാർത്തകൾ വരുന്നു! നിഷാദ് കുമാർ പുരുഷന്മാരുടെ ഹൈജമ്പ് ടി 47 ൽ വെള്ളി മെഡൽ നേടിയതിൽ സന്തോഷിക്കുന്നു. മികച്ച കഴിവുകളും സ്ഥിരോത്സാഹവും ഉള്ള ശ്രദ്ധേയനായ ഒരു അത്‌ലറ്റായ അദ്ദേഹത്തിന് അഭിനന്ദനങ്ങൾ.
ഡി.പി.ഇയുടെ മാര്‍ഗ്ഗനിര്‍ദ്ദേശങ്ങള്‍ നടപ്പാക്കുന്നതില്‍ നിന്ന്
ഇന്ത്യാ പോര്‍ട്‌സ് ഗ്ലോബല്‍ ലിമിറ്റഡി(ഐ.പി.ജി.എല്‍)നെ
ഒഴിവാക്കുന്നതിന് മന്ത്രിസഭയുടെ അംഗീകാരം

സംവരണ വിജിലന്‍സ് നയങ്ങള്‍ ഒഴികെയുള്ള ഡി.പി.ഇ മാര്‍ഗരേഖകളില്‍നിന്ന് ഇന്ത്യാ പോര്‍ട്‌സ് ഗ്ലോബല്‍ ലിമിറ്റഡി(ഐ.പി.ജി.എല്‍)നെ ഒഴിവാക്കുന്നതിന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ജവഹര്‍ലാല്‍ നെഹ്രു പോര്‍ട് ട്രസ്റ്റും (ജെ.എന്‍.പി.ടി) ദീനദയാല്‍ പോര്‍ട് ട്രസ്റ്റും (ഡി.പി.ടി.) (മുമ്പ് കണ്ടല പോര്‍ട് ട്രസ്റ്റ്) സംയുക്തമായി പ്രോത്സാഹിപ്പിക്കുന്ന ഒരു സ്‌പെഷ്യല്‍ പര്‍പ്പസ് വെഹിക്കിളായി 2013ലെ കമ്പനി നിയമപ്രകാരമാണ് ഐ.പി.ജി.എല്‍. രൂപീകരിച്ചത്. ഇറാനിലെ ഷാഹിദ് ബേഹസ്തി പോര്‍ട്ട് ഓഫ് ഛബാറിന്റെ വികസനത്തിനും പരിപാലനത്തിനുമായി രൂപീകരിച്ച ഇതിന്റെ ഭരണനിയന്ത്രണം ഷിപ്പിംഗ് മന്ത്രാലയത്തിന് കീഴിലുമാണ്. സംയുക്ത സമഗ്രകര്‍മ പദ്ധതിയില്‍ (ജെ.സി.പി.ഒ.എ)നിന്ന് യു.എസ്.എ. പിന്മാറിയതിന് തുടര്‍ച്ചയായി സാധ്യതയുള്ള അമേരിക്കന്‍ നിരോധനങ്ങളില്‍ നിന്നും രക്ഷനേടുന്നതിനായി ജെ.എന്‍.പി.ടിയെയും ഡി.പി.ടിയെയും ഒഴിവാക്കണമെന്ന് 2018 ഒക്‌ടോബര്‍ 29ന് വിദേശകാര്യമന്ത്രാലയം കേന്ദ്ര ഷിപ്പിംഗ് മന്ത്രാലയത്തിന് ഉപദേശം നല്‍കിയിരുന്നു. ഇതിന്റെയും എംപവേര്‍ഡ് കമ്മിറ്റിയുടെ അംഗീകാരത്തിനേയും തുടര്‍ന്ന ജെ.എന്‍.പി.ടിയുടെയൂം ഡി.പി.ടിയുടെയും എല്ലാ ഓഹരികളും 2018 ഡിസംബര്‍ 17ന് ‘സാഗള്‍മാല ഡെവലപ്പ്‌മെന്റ് കമ്പനി ലിമിറ്റഡ്’ (എസ്.ഡി.സി.എല്‍.) വാങ്ങിയിരുന്നു. എസ്.ഡി.സി.എല്‍. ഒരു കേന്ദ്ര പൊതുമേഖലാ സ്ഥാപനമാണ് അതുകൊണ്ട് എസ്.ഡി.സി.എല്ലിന്റെ ഉപസ്ഥാപനമായ ഐ.പി.ജി.എല്ലും ഒരു കേന്ദ്ര പൊതുമേഖലാ സ്ഥാപനമാണ്. അതിന്റെ ഫലമായി ഡി.പി.ഇയുടെ മാര്‍ഗരേഖകള്‍ സാങ്കേതികമായി ഐ.പി.ജി.എല്ലിന് ബാധകമാണ്. തന്ത്രപരമായ ലക്ഷ്യങ്ങളോടെയുള്ള രാജ്യത്തിന്റെ ആദ്യത്തെ വിദേശപദ്ധതിയാണ് ഛബാര്‍ പോര്‍ട്ട്. അതിനാല്‍ ഒരു ബോര്‍ഡ് നിയന്ത്രിക്കുന്ന കമ്പനിയെന്ന നിലയിലും ഷിപ്പിംഗ് മന്ത്രാലയത്തിന്റെയും വിദേശകാര്യമന്ത്രാലയത്തിന്റെയും നിര്‍ദ്ദേശങ്ങള്‍ പിന്തുടരുന്നതുമായ ഐ.പി.ജി.എല്ലിനെ തുടര്‍ന്നും ഡി.പി.ഇയുടെ മാര്‍ഗ്ഗരേഖകള്‍ ബാധകമാകാതെ 5 വര്‍ഷം പ്രവര്‍ത്തിക്കാന്‍ അനുവദിക്കേണ്ടത് അടിയന്തിരമായ ആവശ്യമാണ്. പദ്ധതിയുടെ സുഗമമായ നടത്തിപ്പിനായി ഐ.പി.ജി.എല്ലിനെ ഡി.പി.ഇ മാര്‍ഗ്ഗരേഖകളില്‍ നിന്നും ഒഴിവാക്കണമെന്ന് ഷിപ്പിംഗ് മന്ത്രാലയം ആവശ്യപ്പെട്ടിരുന്നു.
മാലദ്വീപ് പ്രസിഡന്റിന്റെ ഇന്ത്യയിലേക്കുള്ള ഔദ്യോഗിക സന്ദർശനം  ; അനന്തരഫലങ്ങളുടെ പട്ടിക :

എ. പദ്ധതികളുടെ സമാരംഭം കുറിക്കൽ/അവലോകനം 1. ഇന്ത്യ 500 മില്യൺ യുഎസ് ഡോളർ ധനസഹായം നൽകുന്ന ഗ്രേറ്റർ മാലെ കണക്റ്റിവിറ്റി പ്രോജക്റ്റിനായുള്ള സുസ്ഥിരപ്രവർത്തനങ്ങൾക്കു തുടക്കം കുറിച്ചു. 2. 227 മില്യൺ യുഎസ് ഡോളറിന്റെ എക്സിം ബാങ്ക് ഓഫ് ഇന്ത്യ ബയേഴ്സ് ക്രെഡിറ്റ് ഫിനാൻസ് പ്രകാരം ഹുൽഹുമാലെയിലെ 4,000 സാമൂഹ്യ ഭവനയൂണിറ്റുകളുടെ നിർമാണപുരോഗതിയുടെ അവലോകനം. 3. 34 ദ്വീപുകളിലെ അദ്ദു റോഡുകളും പുനരുദ്ധാരണവും, വെള്ളവും ശുചിത്വവും, ഫ്രൈഡേ മസ്ജിദ് പുനരുദ്ധാരണ പദ്ധതികൾ എന്നിവയുൾപ്പെടെയുള്ള ഇന്ത്യ-മാലദ്വീപ് വികസന സഹകരണത്തിന്റെ അവലോകനം. ബി. കൈമാറിയ കരാറുകൾ/ധാരണാപത്രങ്ങൾ 1. മാലദ്വീപിലെ പ്രാദേശിക കൗൺസിലുകളിലെയും വനിതാ വികസന സമിതിയിലെയും അംഗങ്ങളുടെ വൈദഗ്ധ്യം വർധിപ്പിക്കുന്നതിനും പരിശീലനം നൽകുന്നതിനുമായി എൻഐആർഡിപിആർ ഇന്ത്യയും മാലദ്വീപിലെ പ്രാദേശിക ഗവൺമെന്റ് അതോറിറ്റിയും തമ്മിലുള്ള ധാരണാപത്രം 2. കാലാവസ്ഥാ പ്രവചനശേഷി വർധിപ്പിക്കലും വിവരക്കൈമാറ്റവും സമുദ്രശാസ്ത്രഗവേഷണവും സാധ്യതയുള്ള മൽസ്യബന്ധന മേഖലകളിലെ സഹകരണവും സംബന്ധിച്ച് എൻസിഒഐഎസ് ഇന്ത്യയും മാലദ്വീപിലെ മൽസ്യബന്ധനമന്ത്രാലയവും തമ്മിലുള്ള ധാരണാപത്രം. 3. സൈബർ സുരക്ഷാ മേഖലയിലെ സഹകരണത്തിനായി സിഇആർടി-ഇന്ത്യയും മാലദ്വീപിലെ എൻസിഐടിയും തമ്മിലുള്ള ധാരണാപത്രം. 4. ദുരന്തനിവാരണ മേഖലയിൽ സഹകരണത്തിനായി എൻഡിഎംഎ ഇന്ത്യ, എൻഡിഎംഎ മാലദ്വീപ് എന്നിവ തമ്മിലുള്ള ധാരണാപത്രം. 5. മാലദ്വീപിലെ പൊലീസ് അടിസ്ഥാനസൗകര്യങ്ങൾക്ക് 41 മില്യൺ യുഎസ് ഡോളർ ബയേഴ്സ് ക്രെഡിറ്റ് ഫിനാൻസിംഗിനായി എക്സിം ബാങ്കും മാലദ്വീപിലെ ധനമന്ത്രാലയവും തമ്മിലുള്ള കരാർ. 6. ഹുൽഹുമാലെയിൽ അധികമായി നിർമിക്കുന്ന 2,000 സാമൂഹ്യ ഭവന യൂണിറ്റുകൾക്കായി 119 മില്യൺ യുഎസ് ഡോളറിന്റെ ബയേഴ്സ് ക്രെഡിറ്റ് ധനസഹാത്തിന്റെ അംഗീകാരത്തിനായി എക്സിം ബാങ്ക് ഓഫ് ഇന്ത്യയും മാലദ്വീപിലെ ധനകാര്യ മന്ത്രാലയവും തമ്മിലുള്ള കരാർ. സി. പ്രഖ്യാപനങ്ങൾ 1. മാലദ്വീപിലെ അടിസ്ഥാനസൗകര്യവികസന പദ്ധതികൾക്ക് ധനസഹായം നൽകുന്നതിന് 100 മില്യൺ യുഎസ് ഡോളറിന്റെ പുതിയ ലൈൻ ഓഫ് ക്രെഡിറ്റ് വിപുലീകരണം 2. ലൈൻ ഓഫ് ക്രെഡിറ്റിന് കീഴിലുള്ള 128 മില്യൺ യുഎസ് ഡോളറിന്റെ ഹനിമധൂ വിമാനത്താവള വികസന പദ്ധതിക്ക് ഇപിസി കരാർ നൽകുന്നതിനുള്ള അംഗീകാരം. 3. ലൈൻ ഓഫ് ക്രെഡിറ്റ് പ്രകാരമുള്ള 324 മില്യൺ ഡോളറിന്റെ ഗുൽഹിഫഹ്ലു തുറമുഖ വികസന പദ്ധതിയുടെ ഡിപിആർ അംഗീകാരവും ടെൻഡർ നടപടികൾ ആരംഭിക്കലും. 4. ലൈൻ ഓഫ് ക്രെഡിറ്റ് പ്രകാരമുള്ള 30 മില്യൺ യുഎസ് ഡോളറിന്റെ ക്യാൻസർ ആശുപത്ര‌ി പദ്ധതിക്കായുള്ള സാധ്യതാ റിപ്പോർട്ടിന്റെ അംഗീകാരവും സാമ്പത്തികധാരണയും. 5. ഹുൽഹുമാലെയിൽ അധികമായി 2,000 സാമൂഹ്യ ഭവന യൂണിറ്റുകൾക്കായി എക്സിം ബാങ്ക് ഓഫ് ഇന്ത്യയുടെ 119 മ‌ില്യൺ യുഎസ് ഡോളർ ബയേഴ്സ് ക്രെഡിറ്റ് ധനസഹായം. 6. മാലിദ്വീപിൽ നിന്ന് ഇന്ത്യയിലേക്കുള്ള ഡ്യൂട്ടി ഫ്രീ ട്യൂണ കയറ്റുമതി സുഗമമാക്കൽ. 7. നേരത്തെ നൽകിയ സിജിഎസ് ഹുരാവീ എന്ന കപ്പലിന് പകരം മാലദ്വീപ് ദേശീയ പ്രതിരോധ സേനയ്ക്ക് മറ്റൊരു കപ്പലിന്റെ വിതരണം. 8. മാലദ്വീപ് ദേശീയ പ്രതിരോധ സേനയ്ക്ക് രണ്ടാമത്തെ ലാൻഡിംഗ് ക്രാഫ്റ്റ് അസാൾട്ട് (എൽസിഎ) വിതരണം 9. മാലദ്വീപ് ദേശീയ പ്രതിരോധ സേനയ്ക്ക് 24 യൂട്ടിലിറ്റി വാഹനങ്ങൾ സമ്മാനിക്കൽ. –ND–